text: Pas på den knastørre natur
  10 maj 2016 kl. 11.09
  Fire anmeldelser om naturbrande på blot en halv time får nu politiet til at advare om at passe på med åbent ild.
  Selvom det ikke er så lang tid siden, at vi kæmpede med kolde, frost og sne, så er naturen, efter en periode med sol, tilsyneladende allerede blevet så tør, så der nu opstår naturbrande flere steder.
  Alene tirsdag formiddag fik Syd- og Sønderjyllands Politi fire anmeldelser om naturbrande. To brande i Vojens, to brande i Rødekro samt en enkelt naturbrand i Bramming.
  -Vi opfordrer derfor til, at alle passer på med brug af åben ild. Lad være med at smide cigaretskodder og pas ekstra godt på med ukrudtsbrænderne, siger vagtchef ved Syd- og Sønderjyllands Politi Søren Strægaard til TV SYD.
  Der har været 4 naturbrande rundt i Politikredsen indenfor den sidste ½ time. Udvis forsigtighed med åbent ild og cigaretter. #politidk
  
  